വന് പരാജയമാണ് മോദി സര്ക്കാര് അബ്ദുല്ലക്കുട്ടിയുടെ പഴയ പോസ്റ്റുകള് വൈറലാകുന്നു കോണ്ഗ്രസ് വിട്ട് ബിജെപിയിലേക്ക് പോയി ബിജെപിയുടെ ദേശീയ ഉപാധ്യക്ഷന് സ്ഥാനത്ത് വരെയെത്തിയെങ്കിലും ദേശീയ മുസ്ലീം എന്ന് സ്വയം അവരോധിക്കുന്ന എ.പി. അബ്ദുല്ലക്കുട്ടിക്ക് വിനയായി അദ്ദേഹത്തിന്റെ പഴയ പോസ്റ്റുകള്.കോണ്ഗ്രസിലായിരുന്നപ്പോള് അബ്ദുല്ലക്കുട്ടി സ്വന്തം പേജില് ബിജെപിയെ വിമര്ശിച്ച് പോസ്റ്റ് ചെയ്ത പോസ്റ്റുകളാണ് ഇപ്പോള് ചിലര് കമന്റിട്ട് കുത്തിപ്പൊക്കുന്നത്.അവയില് മിക്കതും മോദിയേയും അമിത്ഷായെ വിമര്ശിച്ചിട്ടുള്ളതാണ്.കോണ്ഗ്രസ് മുക്തഭാരതത്തിന് ആദ്യം ശ്രമിച്ചത് വൈസ്രോയി കഴ്സണ് പ്രഭുവാണ്. സൂര്യനസ്തമിക്കാത്ത ബ്രിട്ടീഷ് സാമ്രാജ്യത്തിന് പറ്റാത്തത് മോദിക്കും അമിത് ഷായ്ക്കും കഴിയുമെന്ന് കരുതുന്നവര് ചരിത്രബോധം ഇല്ലാത്തവരാണ് 2017 ഡിസംബര് 31 ലെ ഒരു പോസ്റ്റാണിത്. രാഹുല് ഗാന്ധിയേയും മന്മോഹന് സിങിനെയും പിന്തുണച്ചുള്ള പോസ്റ്റുകളും ചിലര് കുത്തിപ്പൊക്കുന്നുണ്ട്.ഇത്തരത്തില് നിരവധി ചിത്രങ്ങളും എഴുത്തുകളുമാണ് കോണ്ഗ്രസിനെ പുകഴ്ത്തിയും ബിജെപി വിമര്ശിച്ചും അബ്ദുല്ലക്കുട്ടിയുടെ പേജിലുള്ളത്.കോണ്ഗ്രസില് നിന്നുകൊണ്ട് എംഎല്എയായ അബ്ദുല്ലക്കുട്ടി സിപിഎമ്മില് നിന്നാണ് കോണ്ഗ്രസിലെത്തിയത്. സിപിഎം സ്ഥാനാര്ഥിയായി നിന്ന് കണ്ണൂര് മണ്ഡലത്തെ പ്രതിനിധീകരിച്ച എംപിയായിരുന്നു. അതിനു ശേഷം 2019 ജൂണ് 26നാണ് കോണ്ഗ്രസില് നിന്ന് രാജിവച്ച് അബ്ദുല്ലക്കുട്ടി ബിജെപിയില് ചേര്ന്നത്.